**Záznam**

**z 57. zasadnutia Legislatívnej rady vlády Slovenskej republiky konaného**

**29. apríla 2014**

**Prítomní:** podľa prezenčnej listiny

Rokovanie Legislatívnej rady vlády Slovenskej republiky viedli Monika Jankovská podpredsedníčka Legislatívnej rady vlády SR a Štefan Grman, tajomník Legislatívnej rady vlády SR.

Legislatívna rada prerokovala jednotlivé body programu a uzniesla sa na týchto záveroch:

1. Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 199/2005 Z. z. o ochranných opatreniach proti zavlečeniu a rozširovaniu organizmov škodlivých pre rastliny alebo rastlinné produkty v znení neskorších predpisov (č. m. 19198/2014)

Legislatívna rada po prerokovaní tohto návrhu nariadenia vlády odporučila návrh upraviť

podľa jej pripomienok a na rokovanie vlády predložiť jeho nové, upravené znenie.

1. Návrh nariadenia vlády Slovenskej republiky, ktorým sa mení a dopĺňa nariadenie vlády
Slovenskej republiky č. 50/2007 Z. z. o registrácii odrôd pestovaných rastlín v znení
neskorších predpisov (č. m. 19811/2014)

 Legislatívna rada po prerokovaní tohto návrhu nariadenia vlády odporučila návrh schváliť

 v predloženom znení.

1. Návrh zákona o pôsobnosti orgánov štátnej správy vo veciach obmedzených prekurzorov

výbušnín a o zmene a doplnení niektorých zákonov (č. m. 19324/2014)

Legislatívna rada prerušila rokovanie o tomto návrhu zákona a odporučila predkladateľovi návrh dopracovať a opätovne predložiť na rokovanie legislatívnej rady.

4. Návrh zákona o Fonde na podporu umenia a o zmene a doplnení zákona č. 434/2010 Z. z.
 o poskytovaní dotácií v pôsobnosti Ministerstva kultúry Slovenskej republiky v znení
 zákona č. 79/2013 Z. z. (č. m. 19742/2014)

Legislatívna rada po prerokovaní tohto návrhu zákona odporučila návrh upraviť

podľa jej pripomienok a na rokovanie vlády predložiť jeho nové, upravené znenie.

5. Návrh na pristúpenie Slovenskej republiky k Dohode o medzinárodnej železničnej preprave
 tovaru (SMGS) a návrh vyhlásenia Slovenskej republiky k dohode SMGS (č. m.
 19824/2014)

 Legislatívna rada po prerokovaní tohto návrhu na pristúpenie k dohode odporučila návrh

 upraviť podľa jej pripomienok a na rokovanie vlády predložiť jeho nové, upravené znenie.

####  Tomáš Borec v. r.

 minister spravodlivosti SR a

 predseda Legislatívnej rady vlády SR